ভারতের জন্য পর্নোগ্রাফি নিষিদ্ধ করল ইলন মাস্কের একটি সংস্থা, ক্ষোভ নেটপাড়ায়

ওয়েবডেস্ক- বড়সড় উদ্যোগ নিল ইলন মাস্কের (Elon Musk) একটি সংস্থা। ভারতের (India) জন্য অ্যাডাল্ট কন্টেন্ট, পর্নোগ্রাফি (Prnography) নিষিদ্ধ ঘোষণা করা হয়েছে। এই নিয়ে তুমুল বিতর্ক। এক পক্ষ বলছে এটি সঠিক সিদ্ধান্ত, অন্যপক্ষ বিরূপ মত পোষণ করছে।

ইলন মাস্কের মালিকানাধীন প্ল্যাটফর্মটি ভারতে অ্যাডাল্ট বা পর্নোগ্রাফিক কন্টেন্ট ‘জিও-ব্লক’ (Geo-block) করা শুরু করেছে। ভারত সরকারের ইলেকট্রনিক্স এবং তথ্যপ্রযুক্তি মন্ত্রক (MeitY) গত জানুয়ারি মাস থেকেই এক্স-এর ওপর চাপ তৈরি করছিল। বিশেষ করে মাস্কের এআই (AI) চ্যাটবট ‘Grok’ ব্যবহার করে অশ্লীল এবং আপত্তিকর ছবি তৈরি ও শেয়ার করার বিষয়ে কড়া সতর্কতা দেওয়া হয়েছিল।

ভারতীয় আইটি আইন (IT Rules 2021) মেনে চলতেই এক্স এই পদক্ষেপ নিতে বাধ্য হয়েছে। ভারতীয় আইপি অ্যাড্রেস থেকে এখন পর্নোগ্রাফি, অশ্লীল ছবি/ভিডিও প্রোফাইলগুলো দেখা যাচ্ছে না। অনেক ব্যবহারকারী অভিযোগ করছেন যে তাদের ‘বুকমার্ক’ করে রাখা ভিডিওগুলো এখন আর প্লে হচ্ছে না। সেখানে একটি বার্তা দেখাচ্ছে— “Due to local regulations, this content is restricted on X.”

আরও পড়ুন- মধ্যপ্রাচ্যের ভয়াবহ প্রভাব ভারতীয় বাজারে! সেনসেক্স পড়ল ১০০০ পয়েন্ট

এই খবর ছড়িয়ে পড়তেই সোশ্যাল মিডিয়ায় দুই ধরণের প্রতিক্রিয়া দেখা যাচ্ছে: অনেক নেটিজেন মনে করছেন এটি তরুণ প্রজন্মের জন্য এবং অনলাইন নিরাপত্তা নিশ্চিত করার জন্য একটি ইতিবাচক পদক্ষেপ। অন্য একদল ব্যবহারকারী একে ‘বাক-স্বাধীনতা’র ওপর আঘাত হিসেবে দেখছেন।